බඹරකන්ද දිය ඇල්ල නැරඹීමට ගිය පිරිසක් අතරමං වී ඇති බවට ලද තොරතුරකට අනුව ඔවුන් සොයා මේ වන විට මෙහෙයුමක් ආරම්භ කර තිබෙනවා.හල්දුම්මුල්ල පොලීසිය සඳහන් කළේ කොළඹ ආපදා කළමනාකරණ මධ්‍යස්ථානය විසින් කළ දැනුම් දීමකට අනුව ඔවුන් සොයා මෙලෙස මෙහෙයුමක් ආරම්භ කර ඇති බවයි. 11 දෙනෙකුගෙන් පමණ සමන්විත කණ්ඩායමක් විසින් බඹරකන්ද දිය ඇල්ල නැරඹීමට ගොස් ඇති අතර එහිදී ඔවුන් පවතින වර්ෂාව සහ මීදුම හේතුවෙන් අතරමං වී ඇති බවටයි වාර්තා වන්නේ.